Samuel Reshevsky

Samuel Herman Reshevsky o Szmul Chaim RzeszewskiPropra nomi relatanta a Angla linguo e Polona linguo esas originala, do li ne esas plene lektebla en Ido. (n. ye la 26ma di novembro 1911 – m. ye la 4ma di aprilo 1992) esis Usana shakoludisto, triopla pretendinto a titulo championo dil mondo (1948, 1954 e 1969).

Il havis titulo grandmastro (GM) de 1950.

Szmul Rzeszewski en sua infanteso esis "mirakla shakoludo-puero". Kom 6-yarulo ludis (e perdis) en Łódź kontre Akiba Rubinstein. En la 1920 ilua familio decidis emigrar de Polonia a Usa, e en 1924 il divenis Samuel Reshevsky. En 1936 Reshevsky ganis unesma titulo shakoludo-championo di Usa. Pose il esis championo ankore kinfoye.

En yari 1949-1973 Samuel Reshevsky multafoye partoprenis en konkursi pretendanti a titulo mondala championo. En 1948 havis triesma pozeso kune Paul Keres (championo divenis Mihail Botvinnik), en 1953 esis duesma kune Paul Keres e David Bronshtein (vinkis Botvinnik), e en 1968 en 2ma fazo perdis kontre Viktor Korchnoi (championo divenis Anatoli Karpov).

Multe yari Reshevsky esis importanta membro di Usana esquado en shakoludala olimpiadi, ganinte esquadale ora medalio en 1937. Individuale il divenis bronz-medaliisto en 1950.

 Referi 

Kategorio:Usana shakoludisti
Kategorio:Usani di Juda deveno